שיר אור לביתי
את, ביתי, היית לי ככנפי מלאך; לעבר תום ילדות שכבר נשכח בי; כי הייתה הדרך נקמנית כמו סלע; לנגד תמימותך הפכה למגע רך; ואולי תהיה דרכך כמו מזמור; ואלף חלילי זהב - מגן לך; התדעי ללכת אל פינות הזוהר; וכעס מדרונות קשים לא יגע בך?; אל האור, חליל ישיר לך, אל האור!; הרי היית כמו נר שאורו נאגר בינתים; כמו הים, תראי איך הוא הולך ושב; הן גם באפלה לא ישכח את דרכו אל המים.; האם יהיה השיר הזה עצוב וזר; כרמז זכרון שאיש לא חי בו; או אולי ישא אותך אל-על כמו רע; ברדת חשכת-פתאום, תקראי לו.; 